

VLADA REPUBLIKE HRVATSKE

Zagreb, 14. studenoga 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Predlagatelj:** Ministarstvo zaštite okoliša i zelene tranzicije

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Predmet:** Prijedlog amandmana Vlade Republike Hrvatske naKonačni prijedlog zakona o izmjenama i dopunama Zakona o zaštiti zraka

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**Prijedlog**

**Klasa:**

**Urbroj:**

**Zagreb,**

**PREDSJEDNIKU HRVATSKOGA SABORA**

Na temelju članka 85. Ustava Republike Hrvatske („Narodne novine“, br. 85/10 - pročišćeni tekst i 5/14. - Odluka Ustavnog suda Republike Hrvatske) i članaka 196. i 199. Poslovnika Hrvatskoga sabora („Narodne novine“, br. 81/13., 113/16., 69/17., 29/18., 53/20., 119/20. - Odluka Ustavnog suda Republike Hrvatske, 123/20. i 86/23. - Odluka Ustavnog suda Republike Hrvatske), Vlada Republike Hrvatske na Konačni prijedlog zakona o izmjenama i dopunama Zakona o zaštiti zraka, podnosi sljedeći

A M A N D M A N

Iza članka 2. dodaje se članak 2.a koji glasi:

„Članak 2.a

Iza članka 41. dodaje se članak 41.a koji glasi:

Članak 41.a

(1) Informacije i podatke praćenja učinaka onečišćenja zraka na ekosustave iz članka 40. stavka 1. i članka 41. ovoga Zakona osiguravaju Ministarstvo, Državni hidrometeorološki zavod, Institut za vode Josip Juraj Strossmayer, Hrvatski šumarski institut i Hrvatska agencija za poljoprivredu i hranu svaki u svojoj nadležnosti u skladu s propisima kojima se uređuju vode, šume i poljoprivreda.

(2) Praćenje negativnih učinaka onečišćenja zraka na ekosustave sukladno članku 41. ovoga Zakona provode:

* Državni hidrometeorološki zavod za praćenje podataka o depoziciji onečišćenja iz zraka i prizemnog ozona
* Institut za vode Josip Juraj Strossmayer za monitoring površinskih kopnenih voda sukladno zakonu kojim se uređuju vode
* Hrvatski šumarski institut za monitoring ekosustava na šumskom zemljištu sukladno zakonu kojim se uređuju šume
* Hrvatska agencija za poljoprivredu i hranu za monitoring ekosustava na poljoprivrednom zemljištu sukladno zakonu kojim se uređuje poljoprivredno zemljište.“.

Obrazloženje

U cilju osiguravanja informacija i podataka praćenja učinaka kao i provedbe praćenja negativnih učinaka onečišćenja zraka na ekosustave, obrade i izvješćivanja o podacima za potrebe izvješćivanja Europske agencije za okoliš i Europske komisije potrebno je kroz Zakon imenovati nadležne institucije i tijela po nadležnostima.

Predloženim novim člankom 41.a određuju se institucije i nadležna tijela za osiguravanje informacija i podataka praćenja učinaka kao i provedbe praćenja negativnih učinaka onečišćenja zraka na ekosustave. Prikupljene podatke praćenja negativnih učinaka onečišćenja zraka na ekosustave Ministarstvo dostavlja prema Europskoj agenciji za okoliš i Europskoj komisiji kroz uspostavljeni informacijski sustav.

PREDSJEDNIK

mr. sc. Andrej Plenković